CHG บวกแรง 4% ลุ้นรายได้ปี 61 โต 10% หลังมีแผนเปิด รพ.ใหม่
CHG บวกแรง 4% ลุ้นรายได้ปี 61 โต 10% หลังมีแผนเปิด รพ.ใหม่ ล่าสุด ณ เวลา 10.39 น. ราคาอยู่ที่ระดับ 2.16 บาท บวก 0.08 บาท หรือ 3.85% สูงสุดที่ระดับ 2.16 บาท ต่ำสุดที่ระดับ 3.85% ด้วยมูลค่าซื้อขาย 75.39 ล้านบาท
21 ธ.ค. 2560

ผู้สื่อข่าวรายงานว่า ราคาหุ้น บริษัท โรงพยาบาลจุฬารัตน์ จำกัด (มหาชน) หรือ CHG ณ เวลา 10.39 น. ราคาอยู่ที่ระดับ 2.16 บาท บวก 0.08 บาท หรือ 3.85% สูงสุดที่ระดับ 2.16 บาท ต่ำสุดที่ระดับ 3.85% ด้วยมูลค่าซื้อขาย 75.39 ล้านบาท
ด้าน บล.ซีไอเอ็มบี (ประเทศไทย) ปรับเพิ่มคำแนะนำจาก “ขาย” เป็น “ซื้อ” หุ้น CHG ที่ราคาเป้าหมายเดิม 2.33 บาท/หุ้น โดยโรงพยาบาลจุฬารัตน์ ชลเวชที่เพิ่งเปิดใหม่สามารถทำกำไรแล้ว ขณะที่ CHG มีแผนจะเปิดโรงพยาบาลใหม่หนึ่งแห่งในปี 61 และอีกแห่งในปี 62
ขณะที่บริษัทคาดว่ารายได้ในปี 61 จะเติบโต 10% เมื่อเทียบกับประมาณการของซีไอเอ็มบีฯ ที่ 13% ในปี 61 และ 9% ในปี 62 อย่างไรก็ตามมองว่า CHG อาจได้รับผลกระทบจากโรงพยาบาลรามาธิบดีจักรีนฤบดินทร์ ขนาด 400 เตียงที่กำลังจะเปิดให้บริการ และตั้งห่างจากโรงพยาบาลจุฬารัตน์ 3 อินเตอร์เพียง 15 กิโลเมตร